alexandrainst/scandi-wiki huggingface dataset:
Sverre Molandsveen

Sverre Molandsveen (født 15. november 1973) fra Øvre Eiker i Buskerud er en norsk tidligere politiker (Venstre). Han var leder for Unge Venstre mellom 1997 og 1998, etter å ha sittet i sentralstyret siden 1993. Mellom 1998 og 2002 jobbet han som politisk rådgiver for Venstres stortingsgruppe. 2003 var han politisk rådgiver i Justisdepartementet, 2004 til 2005 politisk rådgiver i Samferdselsdepartementet. 

Han har videre vært fagsjef for næringspolitikk i hovedorganisasjonen Virke og kommunikasjonsrådgiver i Burson-Marsteller AS.  Fra 2008 til 2016 arbeidet han i Næringslivets hovedorganisasjon som politisk rådgiver, prosjektdirektør og de siste årene som avdelingsdirektør for samfunnskontakt og analyse.

Videre har han arbeidet i Naturvernforbundet og Europabevegelsen og har også vært aktiv i Europeisk Ungdom og Natur og Ungdom.

Fra 2016 er Sverre Molandsveen kommunikasjonsdirektør ved  Høgskolen i Oslo og Akershus, fra 2018 Oslomet – storbyuniversitetet.

Molandsveen har mastergrad i statsvitenskap fra Universitetet i Oslo, med mellomfag i samfunnsøkonomi og historie. Samt mastergrad i ledelse fra BI.

Referanser 

Politiske rådgivere fra Venstre
Unge Venstres ledelse
Norske sosialliberalister
Personer tilknyttet Oslomet – storbyuniversitetet
Alumni fra Universitetet i Oslo
Losbylinja

Losbylinja (Losbylinna) var et 6 km langt jernbanespor mellom Østmorksaga (Vasshjulet) ved Losby, og Hovedbanen ved Fjellhamar i Lørenskog kommune i Akershus.

Linja ble anlagt i 1861 for å frakte tømmer mellom saga og Hovedbanen. Før jernbanelinja ble bygd hadde tømmeret blitt transportert med hest og vogn, og delvis ved fløting i Losbyelva. Fra 1861 til 1885 ble det brukt lokomotiver fra Hovedbanen, men det ble for dyrt å holde jernbanen i god nok stand for lokomotivene, så man gikk over til å bruke hester som drivkraft. Losbylinja fikk imidlertid bruke Hovedbanens vogner fram til 1900.

I 1914 ble ei motordrevet tralle tatt i bruk som trekkraft. Tralla hadde ikke bremser, og det hendte ulykker på linja.

Losbylinja ble lagt ned rundt 1940/41. Tyskerne fjernet skinnene i 1944. 

I dag går det en traktorvei på deler av traséen til Losbylinja. Traktorveien mellom Sørli og Losby har blitt benyttet som tur- ski- og terrengsykkelløype mellom Sørli og Losby siden 1960-tallet.

Lørenskog kommune har i årene 2006-2008 opprustet veien og planlegger lysløype mellom Sørli og Losby i traséen til Losbylinja.

Linja knytter det sentrale Lørenskog til Losby bruk og Gårdskafe. Traséen passer for gåturer, jogging, og sykkel i sommerhalvåret, og skiturer (gjerne med små barn) i vinterhalvåret.

Artisten Trond Granlund har skrevet en sang om Losbylinja, «Losbylinna», som finnes på hans album Østkantfolk.

Kilder
Ut på tur i Losbymarka

Nedlagte jernbanestrekninger i Norge
Jernbanestrekninger i Viken
Transport i Lørenskog
Byggverk i Lørenskog
Akershus' samferdselshistorie
And

And eller AND kan sikte til:

 And er en hunnfugl i andefamilien, en gruppe fugler
 Anderson Regional Airport, flyplass i USA
 Landskoder for Andorra:
 ISO 3166-1 alfa-3-kode
 IOK-landskode (Andorra under OL)
 Andromeda (stjernebilde)
 Avisand, falsk nyhetsmelding
 Konjunksjon (logikk)
Hugo Weaving

Hugo Wallace Weaving (født 4. april 1960) er en nigeriansk-engelsk-australsk skuespiller. Han er født i Nigeria til britiske foreldre, og tilbrakte barndommen i Syd-Afrika før han flyttet til Storbritannia som tenåring. Mens han bodde i England gikk han på kostskolen Queen Elizabeth's Hospital i Bristol. Han flyttet til Australia i 1976 og gikk på Knox Grammar School i Sydney. I 1981 tok han avsluttende eksamen ved National Institute of Dramatic Art.

Weavings første store rolle var i fjernsynsserien Bodyline i 1984. Han hadde hovedrollen i den australske filmen The Dirtwater Dynasty i 1988 og spilte mot Nicole Kidman i Bangkok Hilton året etter. I 1991 mottok han det australske filminstituttets pris for beste hovedrolle i lavbudsjettfilmen Proof. Weaving spilte også i komedien Reckless Kelly, en satire om Ned Kelly. Med den internasjonale suksessen The Adventures of Priscilla, Queen of the Desert i 1994 fikk Weaving oppmerksomhet i utlandet.

Det var Weavings rolle som den mystiske «agent Smith» i kassasuksessen The Matrix i 1999 som gjorde ham verdenskjent. Han gjentok rollen i oppfølgerne The Matrix Reloaded og The Matrix Revolutions i 2003. Siden har han fortsatt sin suksess med rollen som «Elrond» i filmtrilogien Ringenes herre i 2001–2003.

Weaving hadde hovedrollen i Everything Goes i 2004 og tittelrollen i V for vendetta i 2006, der han ble gjenforent med Wachowski-brødrene, skaperne av The Matrix-trilogien. I tillegg til karrieren i film har Weaving fortsatt på teaterscenen, blant annet regelmessige opptredener med Sydney Theatre Company. I 2006 spiller han mot Cate Blanchett i Henrik Ibsens Hedda Gabler på scenen i New York.

Referanser

Eksterne lenker 
 

Australske skuespillere
Personer fra Ibadan
Personer fra Johannesburg
Personer fra Sydney
Fødsler i 1960
1. divisjon fotball for menn 1969

1. divisjon 1969 startet 27. april og sluttet 19. oktober.

Det ble spilt 18 runder. De to nederste lagene rykket ned. Det ble gitt to poeng for seier og ett poeng for uavgjort.

Tabell

Kilder
rsssf.no – alle resultater 
Norsk fotball-leksikon, 1999

1. divisjon fotball for menn (1963-1990)
Fotball i Norge i 1969
1. divisjon fotball for menn 1968

1. divisjon 1968 startet 25. april og sluttet 20. oktober.

Det ble spilt 18 runder. De to nederste lagene rykket ned. Det ble gitt to poeng for seier og ett poeng for uavgjort.

Den 20. oktober scoret Odd Iversen seks mål da  slo  med 7-2. Dette er rekord for den øverste divisjonen, tangert av Jan Fuglset i 1976.

Tabell

Kilder 
 rsssf.no
Norsk fotball-leksikon, 1999

1. divisjon fotball for menn (1963-1990)
Fotball i Norge i 1968
Horn

Horn er norrønt for utvekst fra hodet på en rekke hovdyr, eller ting som ligner en slik utvekst. Horn har derfor en rekke betydninger:

Anatomi / dyreriket 
 Horn (anatomi) på et dyr
 Keratin
 Neshorn

Geografi 
I geografien forekommer horn som navn både i ubestemt (Horn), bestemt form (Hornet) og i sammensatt form (x-hornet).
 Horn (Brønnøy), et sted i Brønnøy kommune i Nordland fylke
 Horn (Oppland), ferjested i Oppland
 Hornet (Sunndal), et fjell i Sunndal i Møre og Romsdal fylke
 Heilhornet, fjell i Bindal kommune i Nordland
 Sangoltshornet, høyde i Sund kommune i Hordaland
 Horn (Östergötland), – svensk tettsted i Östergötland.
 Horn (Niederösterreich), et distrikt i Niederösterreich
 Afrikas horn
 Det gylne horn
 Kapp Horn
 Alp, spiss fjelltopp som er formet av isbreer

Musikk 
 Blåseinstrument
 Althorn
 Bukkehorn
 Engelsk horn
 Flygelhorn
 Posthorn
 Signalhorn
 Valthorn
 Horn (album), musikkalbum av det norske bandet Saft

Etternavn 
 Anders Horn, redaktør i Klassekampen
 Anne Horn, forlagsredaktør
 Ellen Horn, skuespiller
 Ester Horn, humanetiker
 Jørgen Horn, fotballspiller
 Kjell Horn, forfatter
 Kristian Horn, humanetiker
 Steffen Horn, klassisk pianist
 Tor Egil Horn, fotballspiller
 Shirley Horn, amerikansk jazzmusiker
 Tom Horn, amerikansk revolvermann

Diverse 
 Overflødighetshorn
 Vesselhorn, et hjelmtegn i våpenskjold
 Horn (bakverk) et bakverk formet som et horn
 Horn (diakritisk tegn), diakritisk tegn som brukes på vietnamesisk
 Hornhjelm, hjelm med horn
Harold Perrineau jr.

Harold Perrineau jr. (født 7. august 1963 i Brooklyn i New York City) er en amerikansk skuespiller. Han er kjent for rollen som Michael Dawson i TV-serien Lost. Før Lost var han mest kjent for rollen som figuren Link i Matrix-filmene og -spillene. Han spilte også Mercutio i Baz Luhrmanns film Romeo og Julie fra 1996. Han blir ofte kreditert for sine roller uten suffikset jr.

Utvalgt filmografi 
 Felon (2008)
 Lost (TV-serie) (2004–2008) 
 28 Weeks Later (2007)
 The Matrix Revolutions (2003) 
 Enter the Matrix (2003) 
 The Matrix Reloaded (2003) 
 On_Line (2002)
 Woman on Top (2000) 
 Forloveren (1999)
 Rivalene (1997)
 Romeo + Juliet (1996)
 Smoke (1995)

Referanser

Eksterne lenker 
 
 

Skuespillere fra USA
Skuespillere i Lost
Personer fra New York City
Vibeke Bärbel Slyngstad

Vibeke Bärbel Slyngstad (født 29. august 1968 i Ålesund) er en norsk maler og kunstner. Hun vokste opp i Ålesund, og bor nå (2006) i Oslo. Hun har utdannelse fra Kunst- og håndverksskolen (Meisterschule für Malerei und Bildhauerei) i Graz, Østerrike 1988–89 og Statens kunstakademi, Oslo 1989–94. 

Hun har blant annet stilt ut i Galleri Haaken, Oslo, Bergen Kunsthall, Galleri F 15, Moss, i Aalesunds kunstforening, i Kunsthalle Rostock; og deltatt ved utsmykningen av Bjørknes privatgymnas og Olav Sunde a/s i Ålesund og realfagbygget ved Norges teknisk-naturvitenskapelige universitet.

Referanser

Eksterne lenker 
 Gallerihaaken.com Sea of oblivation. Fotoutstilling 2001
 kunst.storebrand.no viser samling av 12 fotografier
 Bergen Kunsthall fra utstillingen 2003

Norske malere
Fødsler i 1968
1. divisjon fotball for menn 1967

1. divisjon 1967 startet 27. april og sluttet 22. oktober.

Det ble spilt 18 runder. De to nederste lagene rykket ned. Det ble gitt to poeng for seier og ett poeng for uavgjort.

Tabell

Kilder
rsssf.no 
Norsk fotball-leksikon, 1999

1. divisjon fotball for menn (1963-1990)
Fotball i Norge i 1967
Indremisjonsselskapets Hus

Indremisjonsselskapets Hus i Staffeldts gate 4 i Oslo er tegnet av arkitekt Ove Bang og oppført i 1935 for Det norske lutherske Indremisjonsselskap. 

I dag er det Storsalen menighet, Normisjon (tidligere Indremisjonen), Diakonova høgskole og Høgskolen i Staffeldtsgate som holder til i bygget.

Eksterne lenker
 

Byggverk i Oslo
Funksjonalisme (arkitektur)
Norske religiøse organisasjoner
Bydel Frogner
Ove Bang
Byggverk fullført i 1935
Storsalen menighet

Storsalen menighet holder til i Staffeldts gate 4 i Oslo. Menigheten er en selvstendig kategorial menighet i Den norske kirke og en del av Normisjon. Menigheten har ca. 1500 medlemmer.

Gudstjenestene
Storsalen menighet har to gudstjenester hver søndag, morgengudstjenesten klokken 11 og kveldsgudstjenesten klokken 19. I tillegg til de faste gudstjenestene har Storsalen familiegudstjenester, fellesgudstjenester og Soul Church med jevne mellomrom.

KL. 11 – MORGENGUDSTJENESTE

Gudstjeneste for alle generasjoner.

Her møtes gamle og unge og tre søndagsskoler er tilrettelagt ulike aldersgrupper.

Kl. 12.15 – Kirkekaffe med rundstykker etter gudstjenesten.

KL. 16 – SOULCHURCH

Gudstjeneste for tweens, tenåringer og alle andre.

Denne gudstjenesten feires siste søndag i måneden.

Kl. 17.15 – Cafè etter gudstjenesten

KL. 19 – KVELDSGUDSTJENESTE

Kveldsgudstjeneste kl 19.00.

Oversettes til engelsk.

Kl. 2030 – Kveldsmat og cafe

Eksterne lenker
 Storsalen Menighet

Normisjon
Menigheter i Oslo
Nordström & Thulin

Nordström & Thulin AB, tidligere rederi med hovedkontor i Stockholm.

Nordström & Thulin ble grunnlagt i Stockholm i 1850 av skipsmegleren Carl David Nordström (1816–81). Carl Gustav Thulin (1845–1918) ble ansatt i selskapet i 1861 og gikk inn som deleier i 1866. Samme år gikk selskapet til anskaffelse av sitt første fartøy. Noen år senere gikk Nordström ut av firmaet, som da kom i kom familien Thulins eie. I løpet av etterkrigstiden satset Nordström & Thulin på bulk- og malmfrakt i nært samarbeid med Gränges. Selskapet fikk tidlig et stort internasjonalt engasjement med datterselskap i bl.a. USA.

I 1971 solgte familien Thulin selskapet til tre ansatte. På 1980-tallet ekspanderte rederiet kraftig først og fremst innen tanksjøfarten. Nordström & Thulin etablerte seg også som ferjerederi og hadde i perioden 1988–98 konsesjon for trafikk mellom Gotland og det svenske fastlandet. I 1990 startet man i tillegg ferjetrafikk mellom Sverige og Estland via sitt halveide datterselskap Estline. Denne del av Nordström & Thulins virksomhet fikk imidlertid et tragisk endelikt med MF Estonias forlis i 1994. Som en konsekvens av denne katastrofen oppga rederiet all ferjesjøfart, inklusive Gotlandslinjen.

Nordström & Thulin, som i 1986 ble introdusert på børsen, fusjonerte i 1998 med Argonaut AB og dannet N&T Argonaut AB (NTA). Hovedeier er den østerrikske rederen Helmut Sohmen (f. 1939) med World-Wide Shipping Agency. Siden år 2000 da rederiet ble tatt av  Stockholmsbörsen har det ikke lenger noen forbindelse til Sverige.

Eksterne lenker 
 Företagsminnen 2004 No 1 (pdf) En artikkel om Nordström & Thulins eldre historie.

Svenske rederier
Selskaper etablert i 1850
1850 i Sverige
The Samuel Jackson Five

The Samuel Jackson Five er et norsk post-rock-band basert i Oslo. Gruppen startet opp i 2001 som et drum and bass-prosjekt,  var innom diverse andre sjangre før det til slutt ble et post-rock-band.

Navnet er en ordlek basert på kombinasjonen av Samuel Jackson og Jackson 5.

Bandmedlemmer
Sigmund Bade: bass, keyboard, gitar (2002–)
Thomas Kaldhol: gitar, bass (2003–)
Stian Tangerud: trommer, perkusjon (2002–)
Jonny Knutsen: gitar, bass, keyboard, lap-steel (2010–)
Thomas Meidell: gitar, keyboard, theremin, sampler, perkusjon, omnichord, programmering (2003-2009, 2011-)

Tidligere medlemmer 
Kjetil Gundersen: gitar, keyboard, perkusjon (2002–2007)
Anders Kregnes Hansen: vibrafon, perkusjon (2002–2003)
Magne Mostue: vokal, gitar (2003)

Diskografi

Album
Same Same, But Different (2004)
Easily Misunderstood (2005)
Goodbye Melody Mountain (2008)
The Samuel Jackson Five (2012)
Seasons In The Hum (2014)

Samlealbum

Metronomicon Audio Compilation 2.0 (2005)
The Silent Ballet & Lost Children: Volume 1 (2006)
Prosjekt 101 (2006)
Metronomicon Audio Compilation 4.0 (2009)
Collection 4 x LP Box (2010)

Eksterne lenker
 
 Myspace-profil

Norske rockegrupper
Interfoto

Interfoto var en leverandør av fototeknisk utstyr. Firmaet holdt fram til 2014 til på Høvik utenfor Oslo. Det ble etablert i 1966. Fra 1966 hadde de importøransvaret for kameramerket Nikon i Norge, men mistet agenturet i 2005, da Nikon etablerte eget avdelingskontor i Norge. I 2019 ble Interfoto kjøpt opp og slått sammen med Foto.no.

Egil B. Nilsson er daglig leder i Interfoto.

I 1994 startet Interfoto med utvikling av programvaren FotoStation, som ble en såpass stor suksess at bedriften skilte ut programutvikling til et eget firma, FotoWare AS. Pr. 2006 er det solgt over 500 000 lisenser av FotoStation.

Lars Farnes AS er et heleid datterselskap av Interfoto AS. Avtalen ble gjennomført den 12. april 2007.

Eksterne lenker
 Interfoto.no

Næringsliv i Bærum
Fotoselskaper
Norske selskaper
Etableringer i 1966
Fotografi i Norge
Liste over Italias presidenter

Italias president (presidente della Repubblica) er Italias statsoverhode. Hun eller han velges av et samlet parlament (Senat og Deputertkammer) for en periode på syv år. Den nåværende presidenten er Sergio Mattarella, som tiltrådte 3. februar 2015. Han er landets tolvte president og den første fra Sicilia.

Presidenten har sin residens i Quirinal-palasset i Roma.

For å bli valgt til president må man være italiensk statsborger, minst 50 år gammel og inneha fulle borgerrettigheter.

Presidenter

Noter 
1Til 31. desember 1947 var De Nicola Capo provvisorio dello Stato (provisorisk Statsoverhode), og deretter ble han president for Republikken.

Se også 
 Italias president
 Liste over Italias statsministre

Eksterne lenker 
 Sito ufficiale della Presidenza della Repubblica
 Italias grunnlov (italiensk og tysk tekst)

Italiensk politikk
 
Italia
Presidenter
Austerveg

Austerveg (norrønt: austrvegr) var i norrøn tid betegnelsen på landene i øst, særlig landene ved Østersjøen. Det var også en betegnelse for å dra på vikingtokt mot øst. Den motsatte retningen var vesterveg.

Alt før år 800 hadde svenske nybyggere slått seg ned på kysten av dagens Finland, Estland og Latvia. Utover 800-tallet dro de store flokker innover dagens Russland. De seilte i små skip oppover de russiske elvene. Der det ikke fantes seilbare elver, trakk de skipene over land og fikk dem ut i store elver som Dnepr, Don og Volga, og ned til Svartehavet eller Det kaspiske hav. I kjølvannet på de svenske skipene fulgte også en del nordmenn og dansker. På veien grunnla nordboerne byer som Holmgard (Novgorod) og Kyiv. Riket rundt Holmgard (Novgorod) ble kalt for Gardariket.

Vikingene i Austerveg ble kalt rus. Dette er opphavet til navnet Russland. I Novgorod og Kyiv styrte mektige fyrster av norrøn ætt, blant annet den første russiske kongefamiliens grunnlegger Ingvar og Helga (russisk: Igor og Olga.)

Nordboerne var populære handelsmenn, de solgte både pelsverk, honning, bivoks, tjære og våpen, men den dyreste og mest populære varen var slaver (treller). Araberne hadde bruk for uendelige mengder med arbeidskraft, blant i form av slaver, og vikingene kunne tilby sterke unge menn og kvinner som de hadde tatt til fange underveis.

Ved utløpet til Svartehavet lå Konstantinopel, dagens Istanbul og tidligere Bysants, som vikingene kalte den Miklagard (= den store byen). Byen hadde flere hundre tusen innbyggere og var hovedstaden i Det bysantinske riket.

Keiseren i Konstantinopel hersket over Balkan og Lilleasia. Han omgav seg med en prakt og luksus som vikingene aldri hadde sett maken til. Slike rikdommer var akkurat hva vikingene var ute etter, og i år 860 plyndret vikingene Konstantinopel for første gang. Da hugget de ned alle som kom i veien for dem, satte fyr på hus og kirker, plyndret og ranet. På den måten tvang de keiseren til å gi dem gull, slik at borgerne i byen skulle få fred. Senere måtte keiseren betale store summer for å unngå ny plyndring. Men han stolte ikke helt på dem likevel. Skulle de handle i byen, måtte de gå igjennom en spesiell port, fulgt av keiserens menn. Våpnene måtte de legge utenfor porten, og de skulle ikke være flere en 50 av gangen.

På 1000-tallet hadde keiseren flere tusen varjager eller væringer som livvakter og leiesoldater. De ble brukt i kriger mot araberne.

Vikingtiden
Norrøne ord og uttrykk
Bartholomew Roberts

Bartholomew Roberts (født John Robert 17. mai 1682, død 10. februar 1722) var en walisisk pirat også kjent som Black Bart. Roberts var en av historiens mest fremgangsrike pirater. Til tross for sine gode manerer var Roberts en av de mest fryktede pirater på 1700-tallet. På fire år angrep han rundt 400 skip samt utførte raid på kysten av Afrika, Brasil og Newfoundland.

Roberts ble drept i 1722 utenfor Kapp Lopez i Gabon i kamp med kaptein Chaloner Ogle på HMS «Swallow». Store deler av Roberts' mannskap ble tatt til fange og 52 av dem henrettet ved henging.

Referanser

Roberts, Bartholomew
Personer fra Pembrokeshire
Johannes Berg

Johannes Berg er navnet til flere personer:

Johannes H. Berg (1797), stortingsrepresentant
Johannes H. Berg (1930–2010), offiser, næringslivsmann og politiker
Johannes H. Berg jr., science fiction- og fantasy-fandom-entusiast.
Johannes Berg (prest), sogneprest på Røros og Melhus og ordfører på Røros 1857–1860.
Johannes Berg (1863–1935), stortingspolitiker for Høyre i 1922-1927.
Johs. Bergh, jazzhistoriker og journalist
Rorbu

Rorbu er en sesongbolig for fiskere, gjerne lokalisert til et fiskevær. Rorbuer var særlig viktige den gang da fisket ble drevet fra åpne båter, og fiskebåten ikke hadde plass til også å brukes som bolig. Til ei rorbu hørte sengeplasser for et båtlag, plass til matlaging og rom for å lagre alt nødvendig av redskap og annet utstyr. Rorbua var plassert på land, men nær ved sjøen. Det var viktig at utstyr kunne løftes rett fra båten og inn i hus. 

Rorbuer brukes fremdeles i dag av sjarkfiskere som deltar i Lofotfisket.

Rorbuene i fiskeværa kunne tilhøre fiskerne selv, eller de kunne tilhøre væreieren. 

Rorbuer og fiskevær var knyttet til de store regelmessige sesongfiskeriene, først og fremst til fisket etter skrei fra Sunnmøre og nordover.

Sesongbolig med mange navn 
Rorbu er et nordnorsk begrep for en sesongbolig for tilreisende fiskere. På  Romsdalskysten eksisterer det samme fenomenet i fiskeværa, men sesongboligene gikk under betegnelsen fiskarstove. I Hordaland ble betegnelsen fjæremannshus brukt, og i innlandet finnes fiskebuer ved enkelte innsjøer, bl.a. Femunden.

Rorbua blir turistanlegg 
I dag tilbys mange steder rorbuferie i «rorbuer» med høy standard, moderniserte eller nybygde, enkeltstående eller samlet i større turistanlegg. Standarden i noen av disse tilsvarer vanlig hotellstandard: Flislagte bad, toalett, kjøkken, peis, flatskjerm. Likheten med de opprinnelige rorbuene er først og fremst beliggenheten og eksteriøret med karakteristisk plassering på peler helt nede i fjæra.

Betegnelsen rorbu er i dag velkjent over hele kysten, langt ut over der begrepet opprinnelig hørte hjemme. Reiselivsfolk har etablert tilbud om rorbuferie på steder langt sør for der rorbuer var et historisk fenomen.

Se også 
 Fjæremannshus
 Fiskebu

Eksterne lenker 
 

Norsk trearkitektur
Boligbygninger
Fiske i Norge
Turisme i Norge
Bokmålsordboka

Bokmålsordboka er en ordbok over bokmålet, utarbeidet ved Seksjon for leksikografi og målføregransking på Institutt for lingvistiske og nordiske studier ved Universitetet i Oslo i samarbeid med Språkrådet. Fra 2016 er Bokmålsordboka, sammen med Nynorskordboka, åpent og allment tilgjengelig på nett fra Universitetet i Bergen. Ordboken var originalt tilgjengelig via domenet ordbok.uib.no, men fra og med 2022 har den vært tilgjengelig via domenet ordbokene.no.

Bokmålsordboka utkom parallelt med Nynorskordboka i 1986. Reviderte utgaver kom i 1993 og 2005. Bokmålsordboka og Nynorskordboka viser offisiell rettskrivning og bøyning, har med opplysninger om uttale, etymologi, definisjoner, faste uttrykk og eksempler på anvendelse. I nettutgaven vises treff i de to ordbøkene sammen, men på forskjellig måte. Dette kan virke villedende.

En større revisjon av Bokmålsordboka og Nynorskordboka er i gang ved Universitetet i Bergen. En viktig del av oppdraget til prosjektet er å gjøre utformingen av de to ordbøkene likere i struktur og omfang. Arbeidet ble påbegynt i 2018 og skal være fullført i 2023.

Referanser

Eksterne lenker 
 Søk i Bokmålsordboka og Nynorskordboka

Bokmål
Ordbøker
Bøker fra 1986
Ebba Lodden

Ebba Lodden (født 9. november 1913 i Tønsberg, død 14. januar 1997) var Norges første kvinnelige fylkesmann.

Hun var fylkesmann i Aust-Agder fra 1974 til 1983, og representerte Arbeiderpartiet.

Referanser

Eksterne lenker 
 

Fylkesmenn i Aust-Agder
Ap-politikere
Personer fra Tønsberg kommune
Dass (andre betydninger)

Dass kan sikte til:

Personer:
 Anders Dass
 Benjamin Dass
 Petter Dass
 Petter Dass-dagene
 Petter Dass-medaljen
 Petter Dass-museet

Dass kan også referere til et Toalett
 Snurredass
 Utedass
Vi ere en Nation vi med

«Vi ere en Nation vi med», egentlig «Smaaguttenes Nationalsang», er en barnesang med tekst av Henrik Wergeland. Teksten ble offentliggjort i bladet For Arbeidsklassen i 1841.

Diktet uttrykker Wergelands ønske om at nasjonaldagen ikke minst skal være barnas dag og at de små også er en nasjon. Den mest brukte melodien er kanskje av André Grétry, men det er noe usikkert. Johan Selmer har også skrevet en melodi til versene.  Wergeland skrev flere dikt i dette versemålet og dermed til denne melodien, jamfør for eksempel «For Fædrelandet» og «Det er min Sjel en frydfuld Trang». Samme versemål og melodi er brukt i Johan Nordal Bruns sang fra 1770-årene, «For Norge, Kjæmpers Fødeland» (eller «Norges Skaal»). De tre første strofene i diktet er prentet inn på baksiden av det norske førerkortet, fra og med januar 2013.

Sangtekst

Referanser 

Verk av Henrik Wergeland
Norske dikt
Norske barnesanger
Patriotiske sanger
Norges nasjonaldag